 **Bonyhád Város Önkormányzata**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ELŐTERJESZTÉS**

Bonyhád Város Képviselő - testületének 2018. évi május 24. napján

16 órakor tartandó rendes testületi ülésére

|  |  |
| --- | --- |
| Tárgy: | A 2018/19-es nevelési évben induló óvodai csoportok számának meghatározása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra jegyzőHorváth Klára |
| Előterjesztés száma: | 94. sz. |
| Mellékletek száma | 1 db |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített  |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Magyarország önkormányzatairól szóló 2011. évi CLXXXIX. törvény 13. § (1) bekezdésének 6. pontja alapján az óvodai ellátás biztosítása a helyi önkormányzat kötelező feladata.

Az Nkt. 83. § (2) bekezdés b) pontja alapján a fenntartó dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

Ennek megfelelően Bonyhád Város Önkormányzati Képviselő-testülete 17/2018. (I.25.) számú határozatában döntött arról, hogy az önkormányzati fenntartású óvodákban a beiratkozás időpontja 2018. április 23. és április 24. napja.

A fenntartó határozza meg az Nkt. 83. § (2) bekezdés d) pontja értelmében az adott nevelési évben indítható óvodai csoportok számát.

Az Nkt. 97.§ (18) bekezdése értelmében a 2013/14. nevelési évtől felmenő rendszerben kell alkalmazni a Nkt. 4. mellékletében foglaltakat, amely a maximális létszámot 25 főben határozta meg. Az e mellékletben írt minimális és maximális csoportlétszámtól eltérni pedig az Nkt. 25. § (7) bekezdése szerint lehet: „Az óvodai csoportra … megállapított maximális

létszám a nevelési év ... indításánál a fenntartó engedélyével legfeljebb húsz százalékkal átléphető, továbbá függetlenül az indított … csoportok számától, akkor is, ha a nevelési év … során új gyermek … átvétele, felvétele miatt indokolt. …”

Ugyancsak a 2013/2014. tanévtől kell felmenő rendszerben alkalmazni az Nkt. 47. § (7) bekezdésében foglaltakat, miszerint „Az enyhe értelmi fogyatékos, beszédfogyatékos vagy pszichés fejlődési zavarral küzdő sajátos nevelési igényű tanulót két gyermekként, a mozgásszervi, érzékszervi, középsúlyos értelmi fogyatékos, autizmus spektrum zavarral küzdő vagy halmozottan fogyatékos gyermeket, tanulót három gyermekként kell figyelembe venni az óvodai csoport, iskolai osztály, kollégiumi csoport létszámának számításánál, ha nevelés-oktatásuk a többi gyermekkel, tanulóval együtt történik.”

A melléklet (1. sz.) értelmében Bonyhádon az óvodai férőhelyek száma 445 (felvehető maximális létszám 463 fő). A 2018/19-as nevelési évben az óvodában maradó gyermekek száma 328 fő (számított létszám), a jelentkezettek száma összesen 131 fő.

A beíratott gyerekek a szülői igények alapján várhatóan a következő ütemben lépnek be a rendszerbe:

* 2018. szeptember 1 – december 31. között: 328 maradó + 64 felvételt nyert óvodaköteles + 26 felvételi előjegyzett óvoda megjelöléssel = 418 fő
* 2019. január 1 – május 31 között: 418 megjelent + a 41 fő felvételi előjegyzettből a szülők előzetes jelzése alapján 19 fő = 437 fő.

Telephelyi részletezés (az első szám a záró, számított létszám 2018.05.31-el, a második szám a jelenlegi felvehető maximális létszámot mutatja.)

* **Ficánka óvoda:** 129 – 135
* **Szélkakasos óvoda:** 99 - 109
* **Malom óvoda:** 71 - 73
* **Liget óvoda:** 66 - 66
* **Pitypang óvoda:** 37 - 48
* **Napsugár óvoda:** 27 - 37

A beíratási adatokból megállapítható, hogy a Bonyhádi Varázskapu Bölcsőde és Óvoda óvodai induló csoportjainak számát az előző évi mértékben, 22,5 csoportban javasoljuk elfogadni, tekintettel arra, hogy a gyermeklétszám csak csekély mértékű csökkenést mutat.

Az intézmény jelenlegi állományi létszáma 82,5 fő, melyből a csoportszámhoz igazodón 37 + 7 fő vidék pedagógus munkakörben, 19 + 4 dajka, 4 + 1,5 fő vidék pedagógiai asszisztens, 6 fő kisgyermeknevelő, 2 fő bölcsődei dajka, 1 fő óvodatitkár, 1 fő pénzügyi ügyintéző.

Kisvejkei Tagintézmény – 1 csoport – 14 fő

Kisdorogi Tagintézmény – 1 csoport – 21 fő

Izményi Tagintézmény – 1 csoport – 10 fő

Váraljai Tagintézmény – 1 csoport – 22 fő

Az izményi tagintézmény tekintetében a fent ismertetett jogszabály alapján a csoportlétszám minimumát nem érjük, ennek ellenére a kistelepülések érdeke és a TOP – beruházás fenntartási kötelezettsége miatt javasoljuk a csoport indítását.

Kérem a tisztelt képviselő-testületet az előterjesztés megvitatására, a határozati javaslatban foglaltak elfogadására!

**I. Határozati javaslat:**

Bonyhád Város Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) d) pont felhatalmazása alapján a 2018/2019. nevelési évre a Bonyhádi Varázskapu Bölcsőde és Óvoda intézményében összesen 22,5 óvodai csoport indítását engedélyezi a következők szerint:

Ficánka óvoda – 5 csoport

Szélkakasos óvoda – 4 csoport

Malom óvoda – 3 csoport

Liget óvoda – 3 csoport

Pitypang óvoda – 2 csoport

Napsugár óvoda – 1,5 csoport

Kisvejkei Tagintézmény – 1 csoport

Kisdorogi Tagintézmény – 1 csoport

Izményi Tagintézmény – 1 csoport

Váraljai Tagintézmény – 1 csoport

Határidő: 2018. június 15.

Felelős: dr. Puskásné dr. Szeghy Petra jegyző

Végrehajtásért felelős: dr. Puskásné dr. Szeghy Petra jegyző

Határozatról értesül: Horváth Klára intézményvezető

Bonyhád, 2018. május 16.

 Dr. Puskásné Dr. Szeghy Petra

 jegyző